****

ที่ มท ๐๘21.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม 2๕68

เรื่อง แนวทางการส่งเสริมโครงการถังขยะเปียก ลดโลกร้อน ขององค์กรปกครองส่วนท้องถิ่น ในชุมชนเมือง

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ที่ มท 0820.2/ว 288 ลงวันที่ 10 มกราคม 2568

 2. หนังสือกรมส่งเสริมการปกครองท้องถิ่น ที่ มท 0820.4/ว4400 ลงวันที่ 11 ตุลาคม 2567

 3. หนังสือกรมส่งเสริมการปกครองท้องถิ่น ที่ มท 0820.4/ว4902 ลงวันที่ 23 พฤศจิกายน 2566

 4. หนังสือกรมส่งเสริมการปกครองท้องถิ่น ที่ มท 0820.4/ว4902 ลงวันที่ 23 พฤศจิกายน 2566

สิ่งที่ส่งมาด้วย แนวทางการส่งเสริมจัดการขยะอินทรีย์ในชุมชนเมือง จำนวน 1 ฉบับ

 ตามที่ กระทรวงมหาดไทยกำหนดนโยบายการดำเนินงานด้านการเปลี่ยนแปลงสภาพภูมิอากาศเพื่อบรรลุเป้าหมายการลดก๊าซเรือนกระจกและการดำเนินงานด้านการเปลี่ยนแปลงสภาพภูมิอากาศของประเทศตามนโยบายของรัฐบาล โดยการขึ้นทะเบียนของโครงการถังขยะเปียก ลดโลกร้อนขององค์กรปกครองส่วนท้องถิ่น ประเทศไทย ตามโครงการลดก๊าซเรือนกระจกภาคสมัครใจตามมาตรฐานของประเทศไทย (T-VER) ทั้งนี้ ได้กำหนดแผนการรับรองปริมาณก๊าซเรือนกระจกจากโครงการถังขยะเปียกฯ ระหว่างปี
พ.ศ. 2565 – 2569 จำนวน 6 รอบ โดยการทวนสอบรับรองปริมาณก๊าซเรือนกระจก รอบที่ 5 จะทวนสอบโครงการถังขยะเปียกฯ ในพื้นที่ 76 จังหวัด โดยใช้ข้อมูลการจัดทำถังขยะเปียกฯ จำนวน 9 เดือน ระหว่างเดือนกรกฎาคม 2567 - มิถุนายน 2568 นั้น

 ในการนี้ กรมส่งเสริมการปกครองท้องถิ่นพิจารณาแล้วเห็นว่า ในบางพื้นที่เป็นชุมชนเมือง
ไม่สามารถติดตั้งถังขยะเปียก ลดโลกร้อนฯ ได้ จึงขอความร่วมมือจังหวัดดำเนินการส่งเสริมการดำเนินการคัดแยกขยะอินทรีย์ครัวเรือน ในชุมชนเมือง ตามแนวทางการส่งเสริมจัดการขยะอินทรีย์ในชุมชนเมือง แต่อย่างไรก็ตามจังหวัดสามารถพิจารณาแนวทางการดำเนินการอื่น ๆ ที่อาจเหมาะสมกับบริบทและสังคมในพื้นที่ชุมชนเมือง
ของจังหวัดนั้น ๆ เพื่อให้การดำเนินโครงการถังขยะเปียก ลดโลกร้อน ขององค์กรปกครองส่วนท้องถิ่นเป็นไปอย่างมีประสิทธิภาพสูงสุด รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น



กองสาธารณสุขและสิ่งแวดล้อมท้องถิ่น

ร.อสถ. .....................................................

ผอ.กสส. ...................................................

หน.ฝ.ปอ. .................................................

จนท. .......................................................

กลุ่มงานสิ่งแวดล้อมและการเปลี่ยนแปลงสภาพภูมิอากาศ

โทร. ๐-๒๒๔๑-๙๐๐๐ ต่อ 2112

ไปรษณีย์อิเล็กทรอนิกส์ saraban@dla.go.th

แนวทางฯ

ผู้ประสานงาน นายพิชชากร ฤกษ์สกุลเรือง